recursal/SuperWikiNEXT-32B huggingface dataset:
**Tore Elias Hoel** (fødd 14. desember 1953) er ein norsk lektor, lyrikar og ungdomsbokforfattar frå i Harstad.

Han har skrive seks ungdomsromanar, to diktsamlingar og ein libretto til ein opera for born. Han er utdanna cand. philol. og har undervist i norsk litteratur på universitet, distriktshøgskule og lærarhøgskule og i norsk og historie på vidaregåande skule. Han bur i Bodø og arbeider på Bodø videregående skole. 

I intervju har Hoel fortalt at han i diktsamlingane sine prøvde å utvida den politiske lyrikken i ekspresjonistisk retning. Etter ein pause i forfattarskapen begynte han å skriva romanar for ungdom. Desse relativt korte romanane har alle eit avgrensa tidsforløp (handlinga skjer innanfor eitt døgn), og dei tar utgangspunkt i ei kaoskjensle (oppløyste familiar, eit samfunn utan styring) der også sorg og sakn står sentralt. I alle romanane har kunst ein plass, som utveg til å byggja ein ny identitet. Språket i romanane er kortfatta og sakleg. 

Hoel skreiv i 2005 librettoen til ein opera for born, *Jomfru Rosenving på Santavajasø*. Musikken blei laga av Sigmund Lillebjerka. Operaen blei framført i 2005 i Bodø og Mo i Rana. 

Hoel sat òg i den nemnda som Språkrådet oppnemnde i januar 2010 for å normere nynorsk. Nemnda avslutta arbeidet sitt i 2011, og resultatet blei Rettskrivinga av 2012.

Bibliografi
-----------

* 1979 – *Å fange en hval*, Gyldendal Norsk Forlag, (diktsamling) (bokmål)
* 1981 – *Presidentens ro*, Gyldendal Norsk Forlag, (diktsamling) (bokmål)
* 1988 – *Verdsmeisteren*, illustrert av Bente Rostad, Det Norske Samlaget (ungdomsbok, nynorsk utgåve)
* 1988 – *Verdensmesteren*, illustrert av Bente Rostad, Det Norske Samlaget (ungdomsbok, bokmålsutgave)
* 1991 – *Eg heiter Pawel*, illustrert av Jørgen Blitzner, Det Norske Samlaget (ungdomsbok, nynorsk utgåve)
* 1991 - *Jeg heter Pawel*, illustrert av Jørgen Blitzner, Det Norske Samlaget (ungdomsbok, bokmålsutgave)
* 1999 – *Fire dagar i Nairobi*, Det Norske Samlaget (ungdomsbok) (nynorsk)
* 2003 – *Glaskula*, Det Norske Samlaget (ungdomsbok) (nynorsk)
* 2005 – *Vinterfilm*, Det Norske Samlaget (ungdomsbok) (nynorsk)
* 2005 - *Jomfru Rosenving på Santavajasø* (libretto til barneopera)
* 2007 - *To gutar til Paris*, Det Norske Samlaget (ungdomsbok) (nynorsk)

Prisar
------

* 2003 – Blix-prisen

Kjelder
-------

* Omtale av Tore Elias Hoel i Skrivebua. (Besøkt 18.01.10) Arkivert 2016-03-09 ved Wayback Machine.

Bakgrunnsstoff
--------------

* Digitaliserte bøker av Tore Elias Hoel hjå Nasjonalbiblioteket
* Samlaget sin presentasjon av forfattaren
* Tore Elias Hoel i NRK Forfatter

|  |  |
| --- | --- |
| Autoritetsdata | 
* WorldCat
* BIBSYS
* Store norske leksikon
* VIAF
* LCCN
* ISNI
* BNF
* BNF (data)
* SUDOC

 |



[[Kategori:Forfattarar frå Troms}}
**Tore Ingemar Sjöstrand** (31. juli 1921–26. januar 2011) var ein svensk friidrettsutøvar som vart olympisk meister i hinderløp i 1948, og tok EM-bronsen i same øvinga i 1946. Han var fødd i Huddinge og budde i vaksen alder i Växjö.

Tore Sjöstrand under Sommar-OL 1948
Sjöstrand fekk bronsen på 3000 meter hinder under europameisterskapen i Oslo i 1946. Både i 1947 og 1948 vart han svensk meister i øvinga. Under dei olympiske sommarleikane 1948 i London førte han an då svenskane tok alle medaljane i hinderløpet. Sjöstrand vann på tida 9.04,6, framom Erik Elmsäter og Göte Hagström.

Sjöstrand la bort konkurransekorne etter 1950-sesongen.

### Medaljar og plasseringar i internasjonale meisterskap

* EM 1946 i Oslo: Bronsemedalje – 9.14,0, etter Erik Elmsäter (9.11,0)
* OL 1948 i London: Gullmedalje – 9.04,6, framom Erik Elmsäter (9.08,2)
* EM 1950 i Brussel: Nr 8 – 9.25,2

Kjelder
-------

* *Denne artikkelen bygger på «Tore Sjöstrand» frå Wikipedia på svensk, den 20. juli 2016.*
* *Denne artikkelen bygger på «Thore Sjöstrand» frå Wikipedia på bokmål, den 20. juli 2016.*
| Ouidah |
| --- |
| Basilika i Ouidah. Basilika i Ouidah. |
| Styresmakter |
| Land | Benin |
| Geografi |
| Flatevidd - By |  364 km² |
| Innbyggjarar  - By (2002) | 76.555 |
| Koordinatar | 6°22′″N 2°05′″E﻿Koordinatar: 6°22′″N 2°05′″E﻿ |
| Høgd over havet | 65 m |
| Tidssone | UTC +1 (UTC1) |

**Ouidah** er ein by på atlanterhavskysten av Benin. 

Byen heitte opphavleg Ajuda. Portugisarane kom til byen i 1580, og han voks snart som følgje av slavehandel. Både portugisarar, engelskmenn, franskmenn og danskar bygde fort i byen for å verna om slaveinteressene sine. São João Batista, det portugisiske fortet, høyrde til Portugal heilt fram til 1960. Det huser nå eit museum.

I Ouidah kan ein også sjå kunstgalleriet *Maison du Brésil*, eit voodootempel, ei kyrkje frå tidleg 1900-tal og den heilage skogen Kpasse, som inneheld fleire bronsestatuar.

*Route des Esclaves*, slaveruta, var den vegen slavane tidlegare blei frakta til stranden og inneheld i dag talrike statuar og monument til minne om dette.

Kjende folk frå Ouidah
----------------------

* Angélique Kidjo (f. 1960), musikar
* Oscar Olou (f.1987), fotballspelar

|  |  |
| --- | --- |
| Autoritetsdata | 
* VIAF
* GND
* BNF
* BNF (data)
* NKC
* GeoNames

 |
| **Hengelo** |
| --- |
| Twentekanaal i HengeloTwentekanaal i Hengelo Twentekanaal i Hengelo |
| 

|  |  |
| --- | --- |
| Flagget til Hengelo | Byvåpenet til Hengelo |
| **Flagget til Hengelo** | **Byvåpenet til Hengelo** |

 |
| Plassering |
| Plassering av  HengeloPlassering av Hengelo |
| Styresmakter |
| Land  Provinsar |  Nederland Overijssel |
| Borgarmeister | Frank Kerckhaert |
| Geografi |
| Flatevidd - By   - Land   - Vatn |  61,78 km²   61,06 km²   0,72 km² |
| Innbyggjarar  - Totalt (2007)   - folketettleik | 81 431   1 334/km² |
| Koordinatar | 52°16′″N 6°48′″E﻿Koordinatar: 52°16′″N 6°48′″E﻿ |
| Diverse annan informasjon |
| **Nettstad:** www.hengelo.nl |

**Hengelo** er ein kommune og by i Nederland i provinsen Overijssel med om lag 80 000 innbyggjarar. Han ligg langs motorvegane A1/E30 og A35, og har ein stasjon langs toglinja Amsterdam - Hannover - Berlin.

Området har vore busett i eit par tusen år, men kommunen vart først oppretta i 1802 og på denne tida bestod han berre av eit par hundre gardar og arbeidarhus. Hengelo utvikla seg raskt frå ein liten landsby til ein by seint på 1800-talet då han vart eit viktig jernbaneknutepunkt. Dette trekte til seg tungindustri som Stork, Hazemeyer, Heemaf, KHZ og Hollandse Signaal Apparaten. Sjølv om han hadde ein del innbyggjarar fekk aldri Hengelo byrettar. 

Under den andre verdskrigen vart byen ofte bombardert av dei allierte på grunn av jernbanestasjonen og fabrikkane som produserte krigsmateriell. Store delar av byen vart lagt i grus 6. og 7. oktober 1944 og fleire hundre menneske mista livet.

Bakgrunnsstoff
--------------

* Offisiell nettside

Kjelder
-------

* *Denne artikkelen bygger på «Hengelo» frå Wikipedia på engelsk, den 20. februar 2008.*

### Fotnotar

1. ↑  Statline

|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* GeoNames
* MusicBrainz (area)

 |
**1324** (romartal MCCCXXIV) var eit skotår som byrja på ein sundag i den julianske kalenderen.

Hendingar
---------

Dronning Helvig av Sverige døydde kring dette året.
### Utlandet

* Mansa Moussa, herskaren av Maliriket, utførte ein mykje omtalt hadj til Mekka.

### Noreg

*

Fødde
-----

* 5. mars: Kong David II av Skottland

Ukjend dato
* Konstantia av Sicilia (1324-1355), regent på Sicilia

Døde
----

* 8. januar: Marco Polo, italiensk oppdagar
* 26. mars: Marie av Luxembourg, fransk dronnign (vognulukke)
* 16. juli: Keisar Go-Uda av Japan
* Helvig av Holstein, svensk dronning (eller 1325/1326)

**<<   1300-talet   >>**
<< 1300 | 1301 | 1302 | 1303 | 1304 | 1305 | 1306 | 1307 | 1308 | 1309 | 1310 | 1311 | 1312 | 1313 | 1314 | 1315 | 1316 | 1317 | 1318 | 1319 | 1320 | 1321 | 1322 | 1323 | 1324 | 1325 | 1326 | 1327 | 1328 | 1329 | 1330 | 1331 | 1332 | 1333 | 1334 | 1335 | 1336 | 1337 | 1338 | 1339 | 1340 | 1341 | 1342 | 1343 | 1344 | 1345 | 1346 | 1347 | 1348 | 1349 | 1350 | 1351 | 1352 | 1353 | 1354 | 1355 | 1356 | 1357 | 1358 | 1359 | 1360 | 1361 | 1362 | 1363 | 1364 | 1365 | 1366 | 1367 | 1368 | 1369 | 1370 | 1371 | 1372 | 1373 | 1374 | 1375 | 1376 | 1377 | 1378 | 1379 | 1380 | 1381 | 1382 | 1383 | 1384 | 1385 | 1386 | 1387 | 1388 | 1389 | 1390 | 1391 | 1392 | 1393 | 1394 | 1395 | 1396 | 1397 | 1398 | 1399 >>
Koordinatar: 78°6′S 161°27′E﻿

**Henderson Pyramid** er eit nesten heilt isdekt fjell, 2450 moh, 4 nautiske mil sør-sørvest for Ugolini Peak på vestsida av Royal Society Range i Victoria Land i Antarktis. Det vart kartlagd av US Geological Survey (USGS) frå landmålingar og flyfotografi i U.S. Navy, 1956–61, og vart namngjeve av Advisory Committee on Antarctic Names i 1994 etter Thomas E. Henderson, ein kartograf i USGS. Henderson deltok i gruppa som gjorde geodetiske undersøkingar ved Ellsworth Mountains 1979–80. Han var leiaren for USGS nord i Victoria Land 1981–82; og satelittmålingsgruppa til USGS ved Amundsen-Scott-stasjonen vinteren 1982.

Kjelder
-------

1. ↑  «Henderson Pyramid». Geographic Names Information System, U.S. Geological Survey. Henta 9. mars 2013.

Bakgrunnsstoff
--------------

 Denne artikkelen inneheld stoff som er offentleg eige frå United States Geological Survey-artikkelen  «Henderson Pyramid» (innhald frå Geographic Names Information System).


|  |  |
| --- | --- |
| Autoritetsdata | 
* GeoNames

 |
Grillar i Jakarta.
**Grill** (frå fransk *gril(l)*, 'steikerist', via engelsk) er eit apparat eller ein reiskap brukt til grilling. Det kan også visa til ein stad der det blir servert grillmat. Ein grill kan vera svært enkel, som ei grillrist som kan leggjast over eit bål eller montert på ein kasse eller gryte til å ha brennstoff i, eller eit større apparat som er bygd opp frå bakken, kan ha lok, fleire rister og anna utstyr, og eventuelt ha tilførsel av gass eller elektrisitet. Omgrepet kan vidare visa til ein steikeomn med eit varmeelement som kan brukast til grilling.

Kolgrill i bruk.

Hovudtypar
----------

Den tradisjonelle grilltypen er ein **kolgrill**. Denne finst i ei rekkje ulike utformingar og bruker trekol eller grillbrikettar til oppvarming. Desse tenner ein ofte ved hjelp av tennvæske. Kolgrillar må brenna ei viss tid slik at grillen oppnår rett temperatur for grilling. Desse grillane kan lett setja røyksmak på grillmaten, noko som kan vera ønskt eller uønskt.

**Gassgrill** varmar opp maten ved hjelp av brennande propan- eller naturgass. Denne typen grill kan lett tennast ved å trykka på ein knapp, og treng ikkje langvarig oppvarming. Han set heller ikkje røyksmak på maten. Gassgrillar treng tilgang på gass, typisk frå ein behaldar under grillen.

**Elektrisk grill** bruker varme frå eit elektrisk varmeelement til å grilla mat. Denne grillen oppnår ikkje like høg varme som dei andre grilltypane, og er avhengig av tilgang på elektrisitet. Det finst også elektriske bordgrillar som trygt kan brukast inne. Også steikjeomnar med girllelement kan reknast som elektriske grillar.

Særskilde typar grill
---------------------

Eingongsgrillar
**Eingongsgrill** er ein enkel kolgrill laga av ein liten aluminiumskasse med fastmontert rist på toppen og grillkol eller brikettar inni. Grillen brenn ei kort stund og kan ikkje etterfyllast eller tennast på nytt etter å ha blitt sløkt. Grillen passar godt til å ha med seg på tur og til å steika små måltid på, men kan forsøpla naturen og brenna underlaget han står på.

Bilete
------

* Enkel grill frå det gamle Hellas, tidfest til 500-300-talt f.Kr.Enkel grill frå det gamle Hellas, tidfest til 500-300-talt f.Kr.
* Dobbel grillrist med handtak slik at han kan haldast over ei varmekjelde.Dobbel grillrist med handtak slik at han kan haldast over ei varmekjelde.
* Opphengd grillOpphengd grill
* Fyrfat med grillrist oppå.Fyrfat med grillrist oppå.
* Mangal, typisk ein firkanta grilltype med bein som er utbreidd i Vest- og Sentral-Asia.Mangal, typisk ein firkanta grilltype med bein som er utbreidd i Vest- og Sentral-Asia.
* Rund kolgrill på sokkel.Rund kolgrill på sokkel.
* Mura utandørsgrillMura utandørsgrill
* PropangassgrillPropangassgrill
* Elektrisk pelletgrillElektrisk pelletgrill
* To kulegrillarTo kulegrillar
* Lukkbar røykegrillLukkbar røykegrill
* Lukkbare grillar laga av oljefat, brukt til å laga jamaikansk grillmat.Lukkbare grillar laga av oljefat, brukt til å laga jamaikansk grillmat.

Kjelder
-------

* *Denne artikkelen bygger på «Grill» frå Wikipedia på bokmål, den 25. juni 2014.*

Bakgrunnsstoff
--------------
**Niclas Ekberg** (fødd 23. desember 1988) er ein svensk handballspelar frå Ystad. Han har sidan 2012 gjort teneste i THW Kiel. Ekberg, som spelar høgrekant, vart i 2022 europameister med Sverige, ti år etter han vann OL-sølv i London. Med THW Kiel har han vunne EHF-meisterligaen 2020 og EHF-pokalen 2019. 

Ekberg spelte på heimlege Ystad IFHF til 2010. Sidan var han i to sesongar under kontrakt med AG København. Frå 2012 har han vore aktiv for det tyske topplaget THW Kiel, der han har skåra fleire bundesliga-mål enn nokon annan THW-spelar. Han bidrog mykje då klubben i 2019 slo Füchse Berlin i finalen om EHF-pokalen, sameleis då det vart siger i EHF-meisterligaen over FC Barcelona. I begge desse finalane var han Kiel sin toppskåarar.

Under europameisterskapen 2022 skåra Ekberg i siste sekund på straffekast og sikra dermed EM-pokalen for Sverige. Pr 1.10.2022 har han deltek i 197 landskmapar og skåra 799 mål.

Kjelder
-------

* *Denne artikkelen bygger på «Niclas Ekberg» frå Wikipedia på tysk, den 18. oktober 2022.*


|  |  |
| --- | --- |
| Autoritetsdata | 
* BBC Things
* Munzinger (sport)

 |
**Moresby** er ein busetnad og eit civil parish i Borough of Copeland i Cumbria i England. Ved folketeljinga i 2001 hadde han eit folketal på 1 280, noko som hadde auka til 1 997 ved folketeljinga i 2011. Moresby ligg ved vestkysten av Cumbria. Moresby Hall er ein verna bygning, ein av tre Grade I-lista bygningar i Copeland. Namnet på bygningen og landsbyen har truleg kome frå ein familie som slo seg ned i området.

St Bridget's Church
Det var ein romersk festning ved Moresby, som ein går ut frå heitte Gabrosentum. Ein kan sjå omkinsen av han på flybilde og på bakken. St Bridget's Church ligg i det nordaustlege hjørnet av festningstaden. Kyrkja og Moresby Hall ligg på vestsida av A595-vegen, men dei fleste bur i Low Moresby på austsida.

Namn
----

Namnet er sett saman av *Maurice* og *bȳ*, der det fyrste var eit utbreidd helgennamn på kontinentet og *bȳ* er eit gammalengelsk ord frå norrønt *býr*, som tyder 'busetnad'.

Kjelder
-------

1. ↑  UK Census (2001). «Local Area Report – Moresby Parish (16UE017)». *Nomis*. Office for National Statistics. Henta 24. april 2021.
2. ↑  UK Census (2011). «Local Area Report – Moresby Parish (E04010482)». *Nomis*. Office for National Statistics. Henta 24 April 2021.
3. ↑  Armstrong, A. M.; Mawer, A.; Stenton, F. M.; Dickens, B. (1950). *The place-names of Cumberland*. English Place-Name Society, vol.xxi. Part 2. Cambridge: Cambridge University Press. s. 421.

* *Denne artikkelen bygger på «Moresby, Cumbria» frå Wikipedia på engelsk, den 19. juni 2022.*

Bakgrunnsstoff
--------------

* Cumbria County History Trust: Moresby (nb: provisional research only - see Talk page)

|  |  |
| --- | --- |
| Autoritetsdata | 
* GeoNames

 |
**Mordechai Gebirtig** (4. april 1877–4. juni 1942), fødd **Mordekhai Bertig** i Kraków i det noverande Polen, var ein jødisk poet og songskrivar, og han blir sedd på som ein av dei viktigaste og mest folkekjære forfattarane av songar og dikt på jiddisch.

I dag er Gebirtig kan hende mest kjend for songen «Es brent» ('Det brenn'), skriven i 1938 som reaksjon på pogromen i shtetlen (småbyen) *Przytyk* i 1936. Songen kan òg sjåast som eit varsku i høve den komande katastrofen kjend som Holocaust. Denne songan har sidan i opphavleg jiddisch form eller hebraisk omsetjing vorte bruka mykje under minnesmarkeringar for Holocaust.

Mordecai Gebirtig var fødd i Kraków i det som da var stormakta Austerrike-Ungarn og budde i det jødiske arbeidarkvarteret der heile livet. Det var òg der han vart skoten av ein nazist på den illgjetne blodige torsdagen 4. juni 1942. Han levde elles av å vere møbelarbeidar; dikting, musikk og teater var berre attåt.

Virke som diktar
----------------

Frå 1906 var han medlem av eit jødisk amatørteater i Kraków. Han skreiv òg songar og teatermeldingar for *Der sotsial-demokrat*, det jiddischspråklege organet til det (austerrikske) sosialdemokratiske partiet, som han høyrde til. Dette partiet si avdeling i Galizia var i praksis ein seksjon av Bund, og det vart etter første verdskrigen og opprettinga av den andre polske republikken formelt slått saman med det polske Bund, som vart det store partiet til det polske jødiske proletariatet. Det kjempa for jødisk kulturell autonomi, bygd på sekularisme og jiddisch språk i eit demokratisk, sosialistisk Polen.

Det var i eit slikt miljø Gebirtig utvikla seg, oppmuntra av skribentar og jiddisch-aktivistar som Avrom Reyzn.

Gebirtig var fem år i den austerriksk-ungarske hæren, og det var ikkje før i 1920, under den andre polske republikken, at han gav ut den første songsamlinga si, med den talande tittelen *Folkstimlekh* («frå folket»). Songane hans spreidde seg raskt, og mange såg dei som reine folkesongar. Bruka av kjende jiddisch-artistar som Molly Picon, vart songane til Gebirtig vanlege innslag i mange slags teaterframsyningar på jiddisch verda over.

Ein av dei kunstnarane som formidlar Gerbirtig sine dikt og songar, er den norske artisten Bente Kahan.

Kjelder
-------


* *Denne artikkelen bygger på «Mordechai Gebirtig» frå Wikipedia på engelsk, den 29. desember 2008.*

Bakgrunnsstoff
--------------

* Tekst og notar ved ulrich-greve.eu

|  |  |
| --- | --- |
| Autoritetsdata | 
* WorldCat
* BIBSYS
* VIAF
* GND
* LCCN
* ISNI
* BNF
* BNF (data)
* SUDOC
* NLA

 |
**Bunad- og folkedraktrådet** er ein nasjonal institusjon som arbeider for å fremje kunnskap om folkedrakt og bunad som kulturuttrykk, og bruk og tilverking av desse drakttypane.

Institusjonen omfattar eit fagråd oppnemnt av Kultur og kyrkjedepartementet og seksjonen Bunad- og folkedraktrådet ved Valdresmusea AS. Fagrådet er eit fagleg rådgjevande organ for seksjonen. 

Bunad og Folkedraktrådet sine oppgåver er: 
– Bygge opp og forvalte arkiv med draktregistreringar og anna dokumentasjon knytt til folkedrakt og bunad.
– Formidle informasjon og stille innsamla materiale til rådvelde for dei som arbeider med draktspørsmål.
– Gje råd ved rekonstruksjon eller revisjon av bunader

Bunad- og folkedraktrådet held til på Fagernes, i same bygg som Valdres Folkemuseum.

Historikk
---------

Forgjengaren til Bunad- og folkedraktrådet kom i 1947 då Statens Bunadsnemnd vart oppretta. Med ei omorganisering i 1955, vart namnet endra til Landsnemnda for Bunadsspørsmål. I 1967 vart nemnda heilt omorganisert, fekk eige sekretariat og nye statuttar. Det vart bestemt at nemnda skulle settast saman av fagpersonar med vitskapeleg kompetanse, og at dei berre skulle uttale seg om bunader som var bygd på folkedrakter. I 1986 var namnet omgjort frå Landsnemnda for Bunadsspørsmål til Bunad- og folkedraktrådet.

01.01.2008 blei Bunad- og folkedraktrådet avvikla som statleg institusjon og sekretariatet lagt til Valdresmusea som ein integrert del av drifta ved museet. Administrasjonen blei innlemma i museumsadministrasjonen og det vart oppretta ei ny fagstilling som seksjonsleiar som skal leie det faglege arbeidet. Dei landsomfattande oppgåvene og ordninga med eit fagråd oppnemnd av Kultur- og kyrkjedepartementet vidareførast.

Bakgrunnsstoff
--------------

* Bunad- og folkedraktrådet
**Lesjaskog** er ein skulekrets og eit kyrkjesokn i Lesja kommune i Innlandet. Tidlegare var det òg ein stoppestad (stasjon) på Raumabana med same namn. 

Lesjaskog ligg lengst nord i Gudbrandsdalen. Det er ei fjellbygd der landbruk fram til nå har vore viktigaste næringsveg. Klimaet så nær fjellet er lite eigna for kornproduksjon, så her er det sauehald og storfe med mjølk- og kjøtproduksjon som er dominerande. Sauehaldet har dei siste 20 åra vore sterkt plaga av at jerv drep og lemlestar store mengder lam i løpet av sommaren da dyra går på fjellbeite. Mjølkeproduksjonsbruka er i ferd med å bli færre fordi bruk blir slått saman eller leigde ut til andre. Ein del er sysselsett i offentleg tenesteyting, industri og transport. 

Lesjaskogsvatnet ligg på 612 meter over havet og har utløp i begge endar, eit fenomen som visstnok berre finst i ein annan innsjø i heile verda. Lesjaskogsvatnet ligg altså på vasskiljet mellom aust og vest, det er Rauma som renn vestover og Lågen som renn austover.
Lesjaskog skule er ein barne- og ungdomsskule.

|  |  |
| --- | --- |
| Autoritetsdata | 
* SSR (namn)

 |
**Leirskifer** (eller **leirstein**) er ein sedimentær bergart som består av konsoliderte sediment. Leirskifer er lagdelt og har gode kløyveigenskapar i alle retningar, men best i *liggeplanet*. Han kan delast opp lagvis i milli- til centimetertjukke flak.

Danning
-------

Leirskifer er danna ved avsetjing (sedimentering) av leire, på botnen av vatn (innsjøar eller hav).

Leira er avsett i intervallar eller syklusar, derfor er skifer lagdelt. Etterkvart som laga med sediment veks, auker trykket på dei nederste laga. Ved høgt trykk blir sedimentlaga omdanna (sementert) frå leire til skifer. Leirskifer er ikkje omdanna (metamorfose).

Ulike typar skifer
------------------

Graden av omdanning (metamorfose) frå mudder, leire og sand gjev ulike kvalitetar av skifer. Leirskifer og alunskifer manglar heilt krystallar, de er «dade». Fyllitt, kvartsitt- og glimmerskifer er metamorfe bergartar, der bergarten er delvis krystallisert.

Kjelder
-------

* *Denne artikkelen bygger på «Leirskifer» frå Wikipedia på bokmål, den 28. april 2020.*
Leirvíkar kommuna på kartet over Færøyane
**Leirvík** (færøysk ['lorvuik], dansk: **Lervig**) er ein tettstad på Færøyane. Leirvík har ei hamn som er viktig for kommunikasjonane på austkysten til den nest største av Færøyane, Eysturoy.

* Innbyggjarar: 867 (31.12.2002)
* Postnummer: FO-520
* Kommune: **Leirvíkar kommuna**

Leirvíkar kommuna vert utgjort av denne eine staden.

Arkeologiske utgravingar syner at vikingar på 800-talet busette seg i området. I åra etter 1349 skal alle innbyggjarane ha døydd av pesten Svartedauden.

I 2003 byrja ein å byggja ein undersjøisk tunnel til Klaksvík. Tunnelen skal verta ferdig hausten 2005. Trafikk til øya har gått med ferje eller båt.

Bakgrunnsstoff
--------------

* Leirvik.fo - Leirvik.fo Arkivert 2008-12-24 ved Wayback Machine. (på færøysk)
* Faroeislands.dk: Leirvík (Info og foto)

Sjå òg
------

* Leirvik på øya Stord i Sunnhordland i Noreg.
* Lerwick på Shetlandsøyane nord for Skottland

|  |  |
| --- | --- |
| Autoritetsdata | 
* VIAF
* GeoNames

 |
**Leiv Harang** (fødd 19. april 1902 i Trondheim, død 21. september 1970) var ein norsk fysikar og geofysikar. 

Han tok graden dr.philos. i 1938 og vart styrar ved Nordlysobservatoriet i Tromsø frå 1928 til 1946. 

Undre andre verdskrigen dreiv han ulovleg arbeid med å skaffe informasjon om forsvarsanlegg og troppeforflyttingar og opplysningane vart sende med både kurer og radio til Stockholm og London. Våren 1944 vart Harang arrestert og etter fangeopphald i Bodø og Trondheim vart han ført til Berlin. 

Etter krigen vart han forskningssjef ved Forsvarets forskningsinstitutt si avdeling for telekommunikasjon ved Kjeller frå 1946 til 1952. Frå 1952 vart han professor i ionosfærefysikk ved Universitetet i Oslo og forskar ved Forsvarets forskningsinstitutt. Det vitskaplege arbeidet hans omfattar nordlysundersøkingar og ionosfærefysikk.

Kjelder
-------

* Leiv Harang. (28.02.2013) I Store norske leksikon. Henta frå:

|  |  |
| --- | --- |
| Autoritetsdata | 
* BIBSYS
* Norsk biografisk leksikon
* Store norske leksikon
* VIAF
* GND
* ISNI
* SUDOC

 |
**Hilary Lindh** (fødd 10. mai 1969) er ein USA-amerikansk tidlegare skirennar frå Juneau i Alaska som vart verdsmeister i utfor i 1997, og elles tok ein OL-sølv i 1992 og ein VM-bronse i 1996.

### Aktiv

Lindh debuterte i verdscupen i 1986 med ein 13.-plass i eit utforrenn i Vail i Colorado. Seks år seinare overraska ho stort ved å ta sølv i utforrennet under Vinter-OL 1992 i Albertville, berre seks hundredels sekund bak den kanadiske vinnaren Kerrin Lee-Gartner.

Lindh vann tre renn i verdscupen i alpine greiner, alle i utfor. Alle sigrane kom i året 1994, fordelt på ein triumf i Spania i byrjinga av februar, og to i desember i Nord-Amerika. Sesongen 1994/95 var ho verdas nest beste kvinnelege utforrennar, bakom landskvinna Picabo Street.

Under VM i alpine greiner 1996 i Sierra Nevada i Spania fekk Lindh ein bronsemedalje i utfortevlinga. Høgdepunkt oppnådde ho i VM i alpine greiner 1997 i Sestriere då ho vart verdsmeister i utfor, med seks hundredels sekund til gode på sølvvinnar Heidi Zurbriggen frå Sveits. Ved sesongslutt la ho alpinskia på hylla.

Kjelder
-------

* *Sportsboken*, aktuelle årgangar

* *Denne artikkelen bygger på «Hilary Lindh» frå Wikipedia på engelsk, den 30. januar 2015.*

Bakgrunnsstoff
--------------

* «Hilary Lindh» (på engelsk). olympedia.org. Henta 11. februar 2023.

|  |  |
| --- | --- |
| Autoritetsdata | 
* Munzinger (sport)

 |
*Sjå òg fylket Hiiu maakond.*

| **Hiiumaa** |
| --- |
| Takhuna, den nordlegaste delen av Hiiumaa.Takhuna, den nordlegaste delen av Hiiumaa. |
| Geografi |
|  |
| **Stad** | Austersjøen |
| **Koordinatar** | 58°52′N 22°35′E

 |
| **Areal** | 989 km²

 |
| **Høgaste punkt** | Tornimägi (68 moh.)
 |
| Administrasjon |
| **Land** | Estland |
| **Maakond** | Hiiu maakond |
| **Største busetnad** | Kärdla (3 736 innb.)

 |
| Demografi |
| **Folketal** | 10 222
 |

**Hiiumaa** eller **Dagö** (estisk: *Hiiumaa*; svensk og eldre tysk: *Dagö*; eldre dansk: *Dagø*; finsk: *Hiidenmaa*) er den nest største øya i Estland med eit areal på 989 km². Ho ligg i Austersjøen, nord for øya Saaremaa. Den største tettstaden på øya er Kärdla.

Hiiumaa er den største øya i Hiiu fylke, som vert kalla *Hiiumaa* eller *Hiiu maakond* på estisk.

Historie
--------

Arkeologiske spor av dei første busetnadene på Hiiumaa går tilbake til 300-talet fvt.. Dei første skrivne kjeldene omtalar øya som *Dageida* i 1228, då øya i lag med resten av Estland vart erobra av tyske krossfararar. I 1254 vart Hiiumaa delt mellom bispedømet Ösel-Wiek og Sverdbroderordenen frå Den tyske riddarordenen (som òg delvis handla på vegner av Hansaen). Øya var ein del av Sverige frå 1563 til 1710. Mesteparten av den svensktalande busetnaden emigrerte, eller vart estiske, under den russiske perioden som varte frå 1710 til den første verdskrigen, då ho var okkupert av tyske styrkar. Etter krigen vart ho ein del av av eit sjølvstendig Estland, men vart annektert av Sovjetunionen i 1940, av tyskarane i 1941, og av Sovjetunionen igjen i 1944. Ho var ein del av Sovjetunionen fram til landet kollapsa i 1991. Sidan då har øya høyrt til Estland.

Bakgrunnsstoff
--------------

* Offisiell nettstad
* Side om Hiiumaa Arkivert 2006-12-31 ved Wayback Machine.
* Bilete av kystbatteri frå den første og andre verdskrigen

Kjelde
------

* *Denne artikkelen bygger på «Hiiumaa» frå Wikipedia på engelsk, den 29. mars 2007.*


|  |  |
| --- | --- |
| Autoritetsdata | 
* Store norske leksikon
* VIAF
* GND
* GeoNames

 |
**Hilbrandt Meyer** (30. august 1723–20. oktober 1785), også kjend som **Hildebrandt Meyer**, var ein norsk embetsmann frå Bergen som var borgarmeister i byen frå 1763. Han er kjend for sine store samlingar til Bergens historie, eigne verk og avskrifter av andre sine.

Meyer fekk i 1745 borgarskap som kjøpmann i heimbyen. År 1751 vart han utnemnd til viserådmann i byen, etter at han hadde betalt 600 riksdalar til Seminarium Fredericianum for å få embetet.

Frå 1763 til han døydde var Meyer ein aktiv og dyktig borgarmeister i Bergen. Han gav i åra 1764-65 ut vekebladet 'Den bergenske Borger-Ven', der han presenterte sentrale idear i samtida vedkomande skipsfart, handel og industri. Dei neste åra fekk han trykt opp fleire mindre avhandlingar om turrfiskhandelen. For å hegne om Bergen sine privilegium og handel propaganderte han imot å opprette ein kjøpstad i Nordlandene og at det kunne framstillast turrfisk i Romsdal og på Sunnmøre.

Meyer etterlet seg ei samling på 10 band som i 1786 vart kjøpt av 42 handelsborgarar og gitt til Bergen by. Hovudverket *Samlinger til den Berømmelige og Navnkundige Norske Handel Stad Bergens Beskrivelse* er frå 1764 og skrive med sirleg skrift og forsynt med 22 tusjteikningar av kyrkjene og ei rad andre offentlege bygningar, laga av stadsbyggmeister Johan Joachim Reichborn.

Kjelder
-------

* Norsk biografisk leksikon

|  |  |
| --- | --- |
| Autoritetsdata | 
* WorldCat
* BIBSYS
* Norsk biografisk leksikon
* Store norske leksikon
* VIAF
* GND
* LCCN
* ISNI

 |
**Hild** er saman med **Hilda** og **Hilde** moderne former for det norrøne *hildr*, eit ord som tyder 'strid'. På islandsk er det blitt til namnet **Hildur**, som òg er i bruk i Noreg.

Namnedel og namn
----------------

Som førsteledd kan *hild* eller *hilde* brukast i både manns- og kvinnenamn. Som sisteledd markerer det derimot eit kvinnenamn.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Namn med hild som førsteledd:**

| Kvinnenamn | Mannsnamn |
| --- | --- |
| Hildborg
Hildebjørg
Hildefrid
Hildegard
Hildegunn
Hildora
Hildrun
Hildunn | Hilberg
Hilbert
Hildebjørn
Hildebrand
Hildemar
Hilding |

 | **Namn med hildsom sisteledd:**

|  |  |  |  |
| --- | --- | --- | --- |
| * Alvhild
* Arnhild
* Audhild
* Bjørnhild
* Brynhild
* Gunnhild
* Inghild
 |  | * Kristhild
* Magnhild
* Ragnhild
* Svanhild
* Torhild
* Ulvhild
 | 



 |

 |

Bruk
----

Det var i 2005 om lag 300 som heiter Hild, 1 200 som heitte Hilda, 2 000 som heitte Hildur og 18 400 som heitte Hilde i Noreg. Hild er dermed eit nokså uvanleg namn, brukt av 0,01 % av norske kvinner.

Valkyrja Hild i Hjaðningavíg. Biletstein frå Gotland.

Hild i kulturen
---------------

«Hild-soga» eller *Hjaðningavíg* er ei norrøn soge om bortføringa av Hildr, dotter av Hǫgni, og det store slaget som følgde. Hildr er blitt rekna som ei valkyrje.

Kjende namneberarar
-------------------

Lista er ordna kronologisk etter fødselsår.

* Den heilage Hild eller Hilda av Whitby, engelsk helgen frå 600-talet

* Hild Sørby, norsk professor i estetiske fag
* Hild Rolvsdotter, norsk skald
* Hild Sofie Tafjord (f. 1974), norsk jazzmusikar

Bakgrunnsstoff
--------------

* Søk etter norsk namnestatistikk for Hild hjå Statistisk Sentralbyrå
**Hild Sofie Tafjord** (fødd 4. januar 1974) er ein norsk musikar fødd i Langevåg  
Ho spelar valthorn, og nytter også ulike elektroniske instrument og datamaskin.
Tafjord er kjend frå fleire grupper og innspelingar, særleg innan eksperimentell elektronika og jazz.

Hild Sofie Tafjord studerte ved Toneheim folkehøgskole med blant anna Maja Ratkje, og blei deretter første med eksamen i valthorn frå Jazzlinja på Norges musikkhøgskole i 2001.
Saman med Ratkje har ho spelt i kvartetten SPUNK med Lene Grenager og Kristin Andersen (frå 1995), duoen Fe-mail (frå 2000) og trioen Agrare (med dansaren Lotta Melin).
I Slinger speler ho med Grenager og Lisa Dillan, og i Lemur speler ho med Grenager, Michael Francis Duch og Bjørnar Habbestad.

Ho har spelt mykje i duo med Håkon Kornstad og har samarbeidd med Zeena Parkins, Fred Frith, Ikue Mori og Matmos.
Vidare har ho spelt i 
Crimetime Orchestra,
No Spaghetti Edition og
Norwegian Noise Orchestra.
Av andre samarbeid kan ein nemna Kjetil Manheim frå Mayhem og Øyvind Berg. 

Ho er dotter til jazztubaisten Stein Erik Tafjord og niese til hornisten Runar Tafjord.

Utgjevingar
-----------

* *KAMA* (Picadiscs, 2007)
* *Breathing* (+3dB, 2014)

Samarbeid
Med «Rotoscope», mellom dei Andreas Mjøs, Jørgen Træen, Knut Aalefjær, Rune Brøndbo, Lars Horntveth, Rob Waring & Christine Sandtorv
* 2001: *Great Curves* (Jester Records), feat. Hild Sofie Tafjord & Marius Reksjø

Med Fe-mail og Carlos Giffoni
* 2006: *Northern Stains* (Important Records)

Kjelder
-------

1. ↑  myspace.com/hildsofie
2. ↑  Hammerø, Tor; Monsen, Christopher (26. februar 2020). «Hild Sofie Tafjord». *Store norske leksikon* (på norsk bokmål).
3. ↑  «Omtale». groove.no.
4. ↑  «Artistside». Norsk Musikkinformasjon. Arkivert frå originalen 4. mai 2009.
5. ↑  «Familie med kulturpott». *Sunnmørsposten*. 15. desember 2004. Arkivert frå originalen 28. september 2007.
6. ↑  «Breathing - +3dB». +3dB. 2014. Arkivert frå originalen 30. mars 2019. Henta 19. januar 2021.

* *Denne artikkelen bygger på «Hild Sofie Tafjord» frå Wikipedia på bokmål, den 19. januar 2021.*


|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* LCCN
* ISNI
* NKC
* MusicBrainz (artist)
* Discogs (artist)
* AllMusic (artist)

 |
Perrongane på Bergen stasjon. Denne stasjonen er den einaste i landet der det framleis er toghall, altså tak over både toga og perrongane.
Ei forstadsbanevogn ved perrongen på Nationaltheatret stasjon, «Undergrunnen», i Oslo, fotografert i 1928.
Det er høgt opp til inngangsdøra på eit moderne tog.
**Perrong**, òg kalla **plattform**, er den oppbygde innretninga langsetter sporet på jarnbanestasjonar eller jarnbanehaldeplassar som er naudsynt for at folk skal kunne kome seg lett av og på toget. Hjula på jarnbanevogner er så store at golvet i vognene ligg høgt over sporet, og passasjerar og mannskap ville difor ikkje lett kunne stige av og på toget om dette skulle gjerast utan ein perrong langsetter sporet. Ofte er høgdeskilnaden så stor at det trengst både perrongar og trappar inne i vognene.

Perrongar vert òg nytta på stasjonar for godstog for å kunne køyre rett inn på godsvogner personbilar eller andre køyretøy som skal fraktast.

Ordsoge og ordbruk
------------------

Ordet «perrong» kjem frå fransk, der det vert skrive *perron* og kjem frå eit gamalt ord for steinblokk, *perrun*. Men på fransk vert ikkje ordet «perron» nytta i samband med jarnbane i det heile, men som nemninga for ei lita utvendig steintrapp med ei platting framfor hovudinngangsdøra til eit hus eller til eit monument. Perrong eller plattform på jarnbanestasjonar vert kalla *quai*, altså det same ordet som vert nytta om både ei kai i ei hamn, og om ei støttemur for terrenget langsetter breidda av ein kanal eller ei elv, der det gjerne går ei gate eller ein veg oppå, slik som til dømes fleire stader langs elva Seinen i Paris.

På engelsk vert òg det franske ordet perron berre nytta om ei utvendig steintrapp framfor ei inngangsdør til eit hus, ikkje som nemning på perrongar på jarnbanestasjonar, som her vert kalla *platform*. Men ordet *platform* har òg opphav i fransk, vanlegvis skrive *plate-form*, samansett av *plat*, som tyder 'flat', og *forme*, som i denne samanhengen tyder 'form', 'skapnad'. Til liks med bruken av ordet plattform på norsk, har orda for plattform i engelsk og fransk òg mange tydingar. Men på fransk vert ordet *plate-form* nytta i jarnbanesamanheng berre om den flata på ei jarnbanestrekning som er gjort klar til at ballastpukken og skjenegangen kan verte lagt på plass, og i tidlegare tider dessutan om ein type flat, opa godsvogn.

Kjelder
-------

1. 1 2  *Petit Robert : Dictionnaire de la langue française* og *The Collins English Dictionary.*

Bakgrunnsstoff
--------------

 Commons har multimedium som gjeld: **Perrong**
**Pernille Sørensen** (fødd 15. september 1977) er ein norsk komikar og skodespelar.

Sørensen er fødd i Bærum. Ho studerte i perioden 1998–2002, har medievitskap og statsvitskap mellomfag frå NTNU, og har studert stat og politikk i Midtausten og Nord-Afrika ved UiO.

Ho har jobba mykje innanfor humorsjangeren både på scena, TV og radio. Ho er ein av skaparane og skodespelarane i den norske humorserien *Melonas* som gjekk på NRK1 frå 2002 til 2006. Ho er òg kjend frå andre program på NRK, blant anna som paneldeltakar i *20 spørsmål* og *Løvebakken* og for enkelte roller i *Uti vår hage*. 

Sørensen fekk prisen som årets nykommar under Komiprisen 2003. Ho hadde ei statistrolle i *Hotel Cæsar* hausten 2001 som TV-reporter. Hausten 2009 spelefilmdebuterte ho i Knerten, som vart regissert av Åsleik Engmark. Ho spelte òg i oppfølgjaren, *Knerten gifter seg*, i 2010. Våren 2011 hadde TV-serien *Åse Tonight* premiere på NRK med Sørensen som manusforfattar og hovudrolleinnehavar. Frå hausten 2013 spelte ho rolla som Lisbeth Berg i TV-serien *Side om side* på NRK1. Februar 2015 tok ho over etter Ingrid Gjessing Linhave som fast paneldeltakar i *Nytt på Nytt*. Under Komiprisen 2016 vann ho publikumsprisen årets morosamaste.

Sørensen har òg opptredd på scena «Latter», der ho er tilsett. I 2001 var ho med på «Julegalla i Olavshallen» og «Stand Up Komiske Leker» i 2002. I september 2010 hadde ho premiere på sitt soloshow *Flink Pike*, som mottok god kritikk i dagspressa. Utover dette har ho òg vore med på «3 Fantastiske Mennesker» og «Lattergalla». I 2018 hadde ho soloførestillinga «Kultur».

Sørensen er gift med komikaren Dagfinn Lyngbø.

Kjelder
-------

1. ↑  «Prompehumor». *Universitas* (på norsk bokmål). 2. mars 2011.
2. ↑  «- Vart du skræmt no?». 23. februar 2011. Henta 1. september 2019.
3. ↑  «Pernille Sørensen til «Nytt på nytt»». 23. februar 2015.
4. ↑  «Pernille Sørensen er Årets morsomste». 30. april 2016. Henta 1. september 2019.
5. ↑  «SPIS, DRIKK OG VÆR GLAD PÅ LATTER!» (på engelsk). Henta 21. februar 2018.
6. ↑  «Nytt show på Latter: «Verden har gått videre, og Pernille Sørensen står igjen på perrongen med et utdatert manus i hånden»». 24. august 2018. Henta 1. september 2019.
7. ↑  «Derfor er Pernille Sørensen lykkelig gift». 30. september 2010. Henta 1. september 2019.

* *Denne artikkelen bygger på «Pernille Sørensen» frå Wikipedia på bokmål, den 9. november 2021.*


|  |  |
| --- | --- |
| Autoritetsdata | 
* BIBSYS
* Store norske leksikon
* VIAF
* GND
* BNF
* BNF (data)
* Discogs (artist)

 |
**Persepsjon** er eit omgrep innan psykologi og kognitiv vitskap som viser til oppfatting, tolking og organisering av sanseinntrykk. Ei mengd medvitne og umedvitne prosessar er involverte i forvandlinga av sanseinntrykk til meiningsfull informasjon.

Etymologi
---------

Ordet *persepsjon* kjem av latin *perceptiō*, som Steinnes og Vandvik (1965) set om med **1** 'innhausting', **2** (overført) 'sannkjenning, skjøn', i fleirtal 'omgrep'. *Perceptiō* er eit verbalsubstantiv danna av verbet *percipiō*, som tyder **1** 'fange, fate; (biletleg) hauste, få', **2** 'ta opp, eigne til seg; (overført) gripe, fylle', **3** 'gå, anse, leggje merke til', **4** 'eigne til seg, lære; pf. kjenne, vite', **5** 'skjøne; næme'.

Adjektivet *perseptuell* blir nytta om det som gjeld persepsjon.

Kjelder
-------

* «persepsjon» i Nynorskordboka.
* Steinnes, Asgaut og Eirik Vandvik 1965. *Latinsk ordbok*. Andre utgåva. Oslo: Det Norske Samlaget.

|  |  |
| --- | --- |
| Autoritetsdata | 
* WorldCat
* Store norske leksikon
* GND
* LCCN
* BNE
* NDL

 |
Museum i Jiangzhou
Plasseringa av Jingzhou (gul) i Hubei
**Jingzhou** (荆州; pinyin: *Jīngzhōu*) er eit byprefektur sør i provinsen Hubei i det sentrale Kina, der det har ei lang grense mot Hunan-provinsen. Byprefekturet har eit areal på 14 168 km² og knapt 5,7 millionar ibuarar i 2010.

Byprefekturet Jingzhou omfattar to bydistrikt (区 *qū*), tre byfylke (市 *shì*) og tre fylke (县 *xiàn*).

### Geografi

Jingzhou har eit vidt forgreina nett av kanalar og innsjøar, der det ligg på Jianghanslettta langs dei midtre strekningane av storelva Chang Jiang. Nedstraums Chang Jiang i aust ligg Wuhan, provinshovudstaden, i vest er byen Yichang, Trejuva, samt den kjempestore bykommunen Chongqing.

### Soge

Den antikke byen Jingzhou er i dag er det sentrale byområdet i Jiangling fylke, eitt av fylka i dagens byprefektur Jingzhou. Med si plassering langs Chang Jiang har staden/området vore militærstrategisk viktig sidan tidleg historisk tid.

Ying, som ligg i dagens byprefektur, var i 411 år hovudstad for kongar i staten Chu i dei historiske tidsaldrane Vår- og haustannaltida og Krigarrika-tida under Zhou-dynastiet (1046-256 før vår tid).

Under Nord- og Sør-dynasti-tida var Jingzhou hovudstad for Liang-dynastiet. Medan han under Fem dynasti og ti kongerike-tida var hovudstad for staten Nanping.

### Samferdsle

Kinas riksveg 207 går gjennom prefekturet, både gjennom byen Jingzhou og fylket Gong'an. Denne viktige trafikkåra tek til i Xilinhot i Indre Mongolia nær grensa mot Mongolia, leiar derifrå sørover og endar i Hai'an, ein by som ligg i Xuwen fylke sør på Leizhouhalvøya i provinsen Guangdong.

Kinas riksveg 318 passerer gjennom området. Han tek til i Shanghai og fører mellom andre innom Wuhan og Chengdu på sin veg inn i Tibet og Lhasa, vidare til grensebyen Zhangmu og grensestasjonen mellom Kina og Nepal.

Bakgrunnsstoff
--------------

Kjelder
-------

* *Denne artikkelen bygger på «Jingzhou» frå Wikipedia på engelsk, den 11. september 2012.*


|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* GeoNames
* MusicBrainz (area)

 |
Plasseringa av Jining (gul) i Shandong
**Jining** (kinesisk skrift 济宁, pinyin *Jǐníng*) er eit byprefektur i provinsen Shandong nordaust i Kina. Byprefekturet har eit areal på 10 685 km² og i overkant av 8 millionar ibuarar.

Byprefekturet Jining omfattar to distrikt (区 *qū*), tre byfylke (市 *shì*) og sju fylke (县 *xiàn*).

### Næring

Jining ligg i eit kolrikt område og er prega både av gruvedrift og elektrisitetsverk. Dei store kolkraftverka Huaneng-Jining, Shidongkou-1 og Shidongkou-2 ligg i prefekturet. Andre næringsgreiner er tekstilindustri, medisinsk industri, vinproduksjon, naturgjødsel og sementindustri.

Nansisjøen, den største innsjøen i Shandong, har ein rik akvakultur. Jining er i dag den nordlegaste byen som enno kan nåast gjennom Keisarkanalen.

### Historie

I prefekturet Jining ligg Qufu, fødestaden til Konfutse, og Zoucheng, den siste var heimbyen til Mencius.

Bakgrunnsstoff
--------------

 Commons har multimedium som gjeld: **Jining**

Kjelder
-------

* *Denne artikkelen bygger på «Jining» frå Wikipedia på bokmål, den 2. november 2012.*


|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* NKC
* GeoNames
* MusicBrainz (area)

 |
Koordinatar: 32°26′20″N 35°24′48.2″E﻿

**Malkishua** (hebraisk מלכישוע) er eit rehabiliteringssenter for narkotika i form av ein landsby nordaust i Israel. Han ligg på fjellet Malkishua i Gilboa i Emeq ha-Ma'ajanot regionale kommune. Han er kalla opp etter Malkishua, songen til kong Saul, som fall her på Gilboafjellet. (1 Samuel 31:2)

Senteret vart grunnlagd av Dei nasjonale styresmaktene for krigen mot narkotika og den den regionale kommunen i 1990. I 1995 vart eit anlegg for behandling av ungdomar bygd ut, og i 2002 vart Kedem grunnlagd som eit senter for religiøs ungdom. Senteret vert i dag driven av «Amutat Neve Malkishua» underlagt Velferdsdepartmentet. 

Før senteret vart grunnlagd hadde det lege ein kibbutz, Meirav, på fjellet. Denne vart derimot flytta til den noverande plasseringa på fjellet Avinadav i 1987.

Kjelder
-------

* *Denne artikkelen bygger på «Malkishua» frå Wikipedia på engelsk, den 14. februar 2015.*
	+ *Wikipedia på engelsk oppgav desse kjeldene:*

Bakgrunnsstoff
--------------

* Offisiell nettstad Arkivert 2012-12-18 ved Archive.is

| * v
* d
* e
Emeq ha-Ma'ajanot regionale kommune |
| --- |
| Kibbutzim | Ein HaNatziv**·** Gesher**·** Hamadia**·** Kfar Ruppin**·** Ma'ale Gilboa**·** Maoz Haim**·** Meirav**·** Mesilot**·** Neve Eitan**·** Neve Ur**·** Nir David**·** Reshafim**·** Sde Eliyahu**·** Sde Nahum**·** Shluhot**·** Tirat Zvi |
| Moshavim | Beit Yosef**·** Rehov**·** Revaya**·** Sdei Trumot**·** Yardena |
| Felleskap | Tel Te'omim |
| Andre landsbyar | Malkishua**·** Menahemia |
**Sinfonia Concertante for fiolin, bratsj og orkester** i Ess-dur, K. 364 (320d), vart komponert av Wolfgang Amadeus Mozart. 

På tida då han vart komponert i 1779, var Mozart på reise i Europa, mellom anna i Mannheim og Paris. Den kompliserte orkesterdynamikken syner at dei europeiske orkestra på denne tida hadde vorte meir teknisk kompetente og var sterkt påverka av besøket Mozart gjorde i Mannheim i under reisa. Mozart hadde eksperimentert med sjangeren Sinfonia concertante og dette verket vert rekna som hans mest suksessfulle innan sjangeren, i overgangen mellom symfoni og solokonsert.

Instrumentering
---------------

Stykket er skriven i tre satsar for solo fiolin, solo bratsj, to oboar, to horn og strykarar, sistnemnde med to bratsjar.

Partiet for solobratsj er skriven i D-dur i staden for Ess-dur, og instrumentet er stemd opp ein halvtone (scordaturateknikk) for å gje ein klårare tone. Denne teknikken er uvanleg når ein spelar dette på ein moderne bratsj. 

Det har òg vorte arrangert for cello i staden for bratsj.

Satsar
------

|  |  |  |  |  |  |
| --- | --- | --- | --- | --- | --- |
|  | 

|  |
| --- |
| Sinfonia concertante |
|  |
| Sinfonia concertante i Ess-dur, KV. 364, 1. Allegro mæstoso |
| 

---

 |

 |
| *Problem med å høyra denne fila? Sjå mediahjelp.* |

* I. Allegro maestoso, 4/4
* II. Andante, 3/4, i c-moll
* III. Presto, 2/4

Kjelder
-------

* *Denne artikkelen bygger på «Sinfonia Concertante for Violin, Viola and Orchestra (Mozart)» frå Wikipedia på engelsk, den 16. juni 2011.*

* Mordden, Ethan. A Guide To Orkesterl Music: A Handbook for Non-Musikars (Oxford, 1980).
* Smith, Erik. Notes to Mozart Sinfonia Concertante K364 (L.P. DECCA 1964)

Bakgrunnsstoff
--------------

* Mozart Sinfonia Concertante: Fritt tilgjengelege notar på International Music Score Library Project.
* 

* *Sinfonia Concertante in Es für Violin, Viola und Orchester*: partitur og kritisk rapport (tysk) i Neue Mozart-Ausgabe
* Viola in music - Sinfonia concertante for violin, viola and orchestra
**204** (romartal CCIV) var eit skotår som byrja på ein sundag i den julianske kalenderen. I samtida i Romarriket var det kjent som året då Cilo og Flavius var konsular (eller sjeldnare, år 957 ab urbe condita).

Hendingar
---------

* Slaget ved Ye: Krigsherren Cao Cao kringsette og tok hovudkvarteret til Yuan Shao i Ye.

Fødde
-----

* Plotin, gresk filosof (eller 205)

Døde
----

* Gongsun Du, kinesisk general og krigsherre

**<<   200-talet   >>**
<< 200 | 201 | 202 | 203 | 204 | 205 | 206 | 207 | 208 | 209 | 210 | 211 | 212 | 213 | 214 | 215 | 216 | 217 | 218 | 219 | 220 | 221 | 222 | 223 | 224 | 225 | 226 | 227 | 228 | 229 | 230 | 231 | 232 | 233 | 234 | 235 | 236 | 237 | 238 | 239 | 240 | 241 | 242 | 243 | 244 | 245 | 246 | 247 | 248 | 249 | 250 | 251 | 252 | 253 | 254 | 255 | 256 | 257 | 258 | 259 | 260 | 261 | 262 | 263 | 264 | 265 | 266 | 267 | 268 | 269 | 270 | 271 | 272 | 273 | 274 | 275 | 276 | 277 | 278 | 279 | 280 | 281 | 282 | 283 | 284 | 285 | 286 | 287 | 288 | 289 | 290 | 291 | 292 | 293 | 294 | 295 | 296 | 297 | 298 | 299 >>